
	  Comisia pentru politică economică,
              reformă şi privatizare 
	                              Nr. 4c-1/161
                              Pl-x 264/2018
                        


                                                                                                Bucureşti,  15.05.2018
                                                   AVIZ

asupra propunerii legislative pentru modificarea art. 15 alin. (1) şi (2) din                       Legea cooperaţiei agricole nr. 566 din 2004
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare, cu propunerea legislativă pentru modificarea art. 15 alin. (1) şi (2) din Legea cooperaţiei agricole nr. 566 din 2004, transmisă cu adresa nr. Pl-x 264 din 25 aprilie 2018, înregistrată sub nr. 4c-1/161 din                  26 aprilie  2018. 
Senatul, în calitate de primă Cameră sesizată, a respins iniţiativa legislativă,                   în şedinţa din 23 aprilie 2018.
Conform prevederilor art. 75 din Constituţia României, republicată, şi ale                     art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este  Cameră decizională. 

Potrivit reglementărilor art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei au dezbătut iniţiativa legislativă menţionată mai sus, în şedinţa din 15 mai 2018.
Membrii Comisiei au examinat propunerea legislativă supusă avizării,                           expunerea de motive, avizul favorabil al Consiliului Legislativ, cu observaţii                           şi propuneri, transmis cu adresa nr. 1145 din 20 decembrie 2017 și punctul de vedere                      al Guvernului, transmis cu adresa nr. 84 din 22 ianuarie 2018, prin care menţionează                   că nu susţine adoptarea inițiativei legislative.
Cu prilejul dezbaterilor, membrii Comisiei pentru politică economică, reformă                 şi privatizare au constatat faptul că inițiativa legislativă nu se justifică întrucât                      se propune ca sumele reprezentând capitalul social minim necesar înființării unei  cooperative agricole de gradul 1, precum şi valoarea minimă a unei părţi sociale, să fie de 10 ori mai mari decât cele prevăzute în Legea cooperației agricole nr. 566/2004, cu modificările și completările ulterioare, ceea ce contravine scopului propus de inițiatori.
Faţă de considerentele menționate mai sus, membrii Comisiei pentru politică economică, reformă şi privatizare au hotărât, cu unanimitate de voturi,                                              avizarea negativă a iniţiativei legislative.
În raport cu obiectul şi conţinutul său, propunerea legislativă face parte din categoria legilor ordinare.
PREŞEDINTE
                                                         Gheorghe ŞIMON
                 ŞEF SERVICIU
             Lidia-Graziella SEGĂRCEANU

